
Për disa ndryshime dhe shtesa në vendimin nr.854, datë 5.8.2009 të Këshillit të Ministrave “Për hapjen e programeve të studimeve të doktoratës, në fakultetin e shkencave sociale dhe në atë të  mjekësisë, të universitetit të Tiranës”, të ndryshuar

Në mbështetje të nenit 100 të Kushtetutës dhe të neneve 26, 34, 42 e 75 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

Vendosi:

1. Më vendimin nr.854, datë 5.8.2009 të Këshillit të Ministrave, të ndryshuar, bëhen këto ndryshime dhe shtesa:
a) Në pikën 4 bëhen ndryshimet e mëposhtme:
i) fjalët “… për vitin 2009…” zëvendësohen me “…për vitin akademik 2009-2010…”.
ii) Shkronjat “A” dhe “B” ndryshohen, si më poshtë vijon:

“A. Fakulteti i Shkencave Sociale:
	a) Doktoratë në filozofi
	     24;

	b) Doktoratë në sociologji 
	     34;

	c) Doktoratë në pedagogji
	     19;

	ç) Doktoratë në psikologji
	     23;

	d) Doktoratë në punë sociale
	     20.



B. Fakulteti i Mjekësisë:
	a) Doktoratë në studime të thelluara në farmakologji, fiziologji, fiziologji patologjike
	10;

	b) Doktoratë në studime të thelluara të aspekteve epidemiologjike, diagnostike dhe terapeutike të sëmundjeve infektive, emergjente dhe riemergjente 
	17;

	c) Doktoratë në shëndet publik
	16;

	ç) Doktoratë në studime të thelluara të aspekteve epidemiologjike, diagnostike dhe terapeutike të sëmundjeve të lëkurës
	13;

	d) Doktoratë në studime të thelluara dhe kërkime në otorinolaringologji
	10;

	dh) Doktoratë me studime të thelluara në kardiologji
	19;

	e) Doktoratë në studime në patologji oro-maxilo-faciale
	43;

	ë) Doktoratë në studime në neuroshkencë
	23;

	f) Doktoratë në studime në obstetrikë-gjinekologji
	17;

	g) Doktoratë në mjekësi laboratorike
	26;

	gj) Doktoratë në morfologji klinike
	17;

	h) Doktoratë në sëmundjet kirurgjikale
	48;

	i) Doktoratë në kardiokirurgji
	4;

	j) Doktoratë në imazheri
	14;

	k) Doktoratë në anatomi patologjike dhe mjekësi ligjore
	14;

	l) Doktoratë në sëmundjet e syrit
	16;

	ll) Doktoratë në pediatri
	30;

	m) Doktoratë në shkencat farmaceutike
	13;

	n) Doktoratë në sëmundjet e brendshme
	28.”.




b) Pika 6 ndryshohet, si më poshtë vijon:
“6. Efektet financiare, që rrjedhin nga zbatimi i këtij vendimi, të përballohen nga buxheti i  miratuar për Universitetin e Tiranës.”.
c) Pas pikës 6 shtohet pika 6/1, me këtë përmbajtje:
“6/1. Kuotat e paplotësuara rishpërndahen nga Ministria e Arsimit dhe Shkencës.”.
2. Nga kuotat e mësipërme të këtyre programeve të studimit caktohet 10 (dhjetë) për qind për studentët nga trojet shqiptare jashtë kufijve të Republikës së Shqipërisë.
3. Ngarkohen Ministria e Arsimit dhe Shkencës dhe Universiteti i Tiranës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

